projecte-aina/catalan_government_crawling huggingface dataset:
En el cas de les contractacions presencials o en línia dels anomenats viatges combinats, és a dir, els que tenen un únic organitzador responsable de tot el que inclogui el contracte (el paquet vacacional):
I si escau, tindreu dret a una indemnització, excepte que l'empresa anul·li el viatge per manca de participants –sempre que us n'hagi informat amb antelació– o per motius de força major.
Si contracteu almenys dos tipus diferents de serveis de viatge –transport, allotjament, lloguer d'un vehicle, etc. – per al mateix viatge o vacances, però no es tracta d'un viatge combinat o paquet vacacional, heu de saber que:
Podem anul·lar el "viatge combinat" contractat?
Sí, però l'empresari que organitzi o comercialitzi viatges combinats us pot reclamar el pagament de les despeses de gestió, les despeses d'anul·lació, degudament justificades, si s'escauen, i una penalització d'entre el 5 i el 25% del preu del viatge, depenent dels dies d'antelació amb què comuniqueu l'anul·lació.
Estem obligats a pagar a l'empresari que organitzi o comercialitzi viatges combinats una quantitat de diners en el moment de fer la reserva del viatge combinat?
Quan feu la reserva, l'empresari té dret a demanar-vos fins a un 40% de l'import total del viatge en concepte de dipòsit.
L'empresari que organitzi o comercialitzi viatges combinats pot variar el preu del "viatge combinat" que inicialment ens va comunicar?
Els preus dels viatges combinats establerts en els contractes no podran ser revisats, excepte si s'hi preveu la possibilitat de ser revisats a l'alta o a la baixa i es defineixen prèviament les modalitats de càlcul.
Els motius del canvi del preu podran tenir en consideració les variacions següents:
Els preus es podran revisar només fins a 20 dies abans de la data prevista per al viatge.
Transcorregut el termini indicat no es podrà revisar el preu determinat en el contracte.
Tenim dret a rebre un contracte que reculli tots els aspectes del "viatge combinat"?
Sí, i aquest contracte ha de recollir, com a mínim, les dades següents:
Si estem interessats en contractar serveis de viatge vinculats, com ha de ser la informació prèvia?
Veraç, suficient i fàcilment accessible sobre els preus, les tarifes i les condicions de contractació.
La informació sobre la garantia s'ha de facilitar en la documentació precontractual, que s'ha de lliurar abans de la formalització del contracte.
Tenim dret a rebre una còpia del contracte dels serveis de viatge vinculats que contractem?
Les clàusules del contracte han de ser llegibles i accessibles.
La dimensió de la lletra del contracte no pot ser inferior al mil·límetre i mig i el document no pot tenir un fons dificultós de lectura.
Si ens trobem que en un restaurant el preu no és total i ens cobren l'IVA a banda, és correcte?
D'acord amb el Codi de Consum de Catalunya, el preu ha d'indicar l'import total que s'ha de satisfer i ha d'incloure els impostos.
De vegades ens trobem amb confusions amb el que inclou o no inclou un menú.
Si la beguda està inclosa, els cafès, les postres...
El restaurador té l'obligació d'especificar-ho?
En cas que el restaurant o el bar facin menús per a la clientela (que no n'estan obligats) hauran d'informar pels mitjans esmentats (carta, rètol o fullet) del seu preu global i dels conceptes que inclou aquest servei, indicant, per exemple, si s'hi inclou la beguda.
El consumidor que sol·liciti un menú estarà obligat al pagament íntegre del preu establert encara que renunciï a consumir algun dels seus components.
A molts bars i restaurants no tenen la carta de plats ni de vins en català.
Les persones consumidores tenen dret a rebre en català les cartes, les factures i els tiquets de caixa, així com qualsevol altre document comercial relacionat amb l'activitat de restauració prestada a l'establiment en concret.
És lícit que ens cobrin un preu diferent per consumir a la barra o a la taula, per exemple?
Sí, sempre i quan estigui informat correctament.
En cas que l'establiment cobri un preu diferent en funció del lloc on se serveixin els plats o les begudes, caldrà indicar el preu complet per a cada cas, com ara el preu cobrat a la barra, el preu cobrat a les taules i el preu cobrat a la terrassa.
Potser ja no és tant freqüent, però abans hi havia llocs on et cobraven per anar al lavabo.
Els establiments de restauració no poden cobrar cap import als seus clients pel fet d'utilitzar els serveis.
Si voleu contractar algun servei a domicili, com ara una reforma o unes obres de manteniment, o bé la reparació d'un electrodomèstic:
Temps enrere, una empresa recomanada per la meva germana va pintar el menjador de casa.
Ara comença a caure la pintura i estic ben amoïnada perquè no sé si té garantia.
Sí, el servei de pintura té una garantia de 6 mesos com a mínim.
Ha vingut el servei tècnic perquè se m'ha espatllat la nevera i m'ha cobrat 60€ en concepte d'urgència.
No, està prohibit cobrar per disponibilitat immediata, urgència o semblants.
La planxa va començar a fallar i vaig portar-la a un servei tècnic perquè em fes un pressupost.
Com que ja és molt velleta, falla sovint i la reparació puja bastant, he decidit que me'n compraré una de nova.
Però resulta que el servei tècnic em cobra per l'elaboració del pressupost, això és legal?
Sí, el pressupost no acceptat es pot cobrar si s'ha indicat així en la tarifa o cartell de preus o si us han informat expressament.
L'import no pot sobrepassar el que s'ha indicat o el corresponent al temps real emprat per elaborar-lo.
Vaig contractar la reforma de la cambra de bany, jo tenia un pressupost tancat però, un cop finalitzada la reforma, l'empresa em presenta una factura pel doble de l'import del pressupost, perquè afirma que s'ha anat trobant tot d'imprevistos que ha anat solucionant sense consultar-me.
No, si durant la prestació del servei apareixen nous conceptes que s'han de cobrar o altres modificacions del pressupost, el/la prestador/a del servei ha de fer una ampliació o modificació, que us ha de comunicar i que, si escau, heu d'acceptar de manera que quedi constància.
Els prestadors de serveis a domicili estan obligats a tenir fulls oficials de queixa/reclamació/denúncia?
Sí, les persones operàries o prestadores de serveis han de portar fulls oficials de queixa/reclamació/denúncia i us en lliuraran en cas que ho demaneu.
Ahir diumenge, a les 12 de la nit, vaig haver de trucar una grua perquè es va espatllar el meu cotxe i em va cobrar per urgència, nocturnitat i festiu, ¿és correcte que em cobri tots aquets conceptes?
No és correcte perquè està prohibit cobrar per urgència.
És correcte cobrar per horari nocturn, atès que s'ha prestat el servei entre les 22h i les 6h de l'endemà.
Tot i que el servei es va prestar en dia festiu (diumenge), horari nocturn o dia festiu no són compatibles i només se'n pot cobrar un.
Recordeu que quan el préstec hipotecari es destina a la compra d'un habitatge hi ha dos contractes, el de la compravenda –amb el venedor de l'habitatge– i el del préstec –amb l'entitat que us el concedeix–.
En el cas del contracte de crèdit hipotecari, les despeses de formalització es desglossen de la manera següent:
Altres despeses associades a serveis de l'entitat bancaria que concedeix el préstec
Pel que fa al pagament d'aquestes despeses, heu de saber que:
I abans de signar la hipoteca, us aconsellem que considereu:
Si necessiteu disposar de diners de manera urgent per fer front a determinades despeses no previstes o extraordinàries i contracteu un crèdit ràpid:
Els hotels i càmpings tenen l'obligació de disposar de mesures de seguretat per evitar robatoris, com ara agents de seguretat, càmeres...?
Quins drets té el consumidor quan li entren a robar, ja sigui en un hotel o en un càmping?
La normativa que estableix els requisits tècnics i els serveis mínims exigibles als establiments hotelers en els seus diferents grups, modalitats, categories i especialitats només exigeix, com a mesures de seguretat, caixes fortes individuals o caixa forta general.
La normativa de càmpings per la qual s'estableixen els requisits per a la instal·lació i el funcionament dels càmpings exigeix, segons les categories, els serveis de seguretat següents: servei de vigilància diürna i nocturna, custòdia de valors en caixa forta i guardes durant les 24 hores en nombre suficient.
Com a regla general, tant el consumidor com el titular de l'establiment hoteler han de mantenir la diligència deguda.
En cas de furt o de robatori, cal posar-ho en coneixement de les forces i cossos de seguretat.
Possiblement el titular de l'establiment té contractada una pòlissa d'assegurances de robatori que podrà respondre dels sinistres que tingui coberts.
Un càmping pot fer fora un client?
Els càmpings poden fer fora els clients que incompleixin la normativa i el règim intern: per exemple, perquè facin soroll a hores intempestives, per allotjar més persones de les declarades, etc.
A quina hora he de deixar l'habitació d'un hotel?
El dia de sortida les habitacions han de quedar lliures abans de les 12 hores del matí.
Si no fos així, l'hotel podria cobrar-vos un dia més d'estada.
La Unió Europea, amb els seus 28 Estats membres, constitueix un ampli mercat interior per als més de 450 milions de ciutadans europeus.
La prosperitat, el benestar i el foment dels drets de les persones consumidores són valors fonamentals en el desenvolupament de les polítiques comunitàries.
Pertànyer a la Unió Europea ha de garantir doncs una protecció addicional per a les persones consumidores.
Si us desplaceu a altres països de la Unió Europea és important que disposeu d'informació pràctica i actualitzada sobre la política de consum d'aquest territori per poder resoldre qualsevol problema que pugueu tenir al llarg del vostre viatge.
Tenen consideració de persona consumidora les persones físiques o jurídiques que compren un producte o contracten un servei, en un àmbit aliè a una activitat empresarial o professional.
A Catalunya, però, els drets i les obligacions del Codi de Consum també s'apliquen als treballadors autònoms i les microempreses quan contracten serveis bàsics i/o de tracte continuat (subscripcions; subministrament d'aigua, llum, gas, etc.).
Els drets que protegeix el Codi de consum són, principalment:
Els béns i serveis destinats a les persones consumidores no poden comportar riscos per a la seva salut ni per a la seva seguretat.
Malgrat això, alguns béns i serveis comporten riscos usuals o legalment admissibles en condicions normals o previsibles d'utilització.
En aquest cas, els possibles riscos s'han de posar en coneixement de les persones consumidores de manera clara i amb els mitjans adequats.
Un bé o servei segur és aquell que, si s'utilitza correctament per a la finalitat amb la qual s'ha fabricat, no presenta cap risc o només riscos mínims compatibles amb el bé o servei considerats acceptables dins del respecte a un nivell elevat de protecció de la salut, la seguretat i els interessos econòmics.
Per considerar un producte segur es tenen en compte les seves característiques, l'efecte que pot tenir sobre altres productes, la informació que l'acompanya, la presentació i la publicitat, i la persona consumidora a qui s'adreça.
En cas de sospitar que un producte adquirit no és segur, la persona consumidora no l'ha de fer servir i la de deixar fora de l'abast d'altra gent.
El següent pas és emplenar el formulari d'avís i adjuntar:
El procediment és el mateix en cas que l'ús del producte insegur produeixi un accident domèstic.
A la documentació anterior només cal afegir-hi l'informe mèdic en cas de lesions.
La retirada del producte s'acostuma a difondre a través de la premsa, del web de l'empresa, dels webs d'organismes de consum o d'anuncis en comerços minoristes.
Els productors o distribuidors n'aturen immediatament la comercialització i acostumen a oferir un telèfon d'atenció a les persones consumidores.
Les persones consumidores tenen dret que se'ls repari o indemnitzi pels danys i perjudicis que pateixin com a conseqüència de l'adquisició o utilització de béns o serveis.
Les administracions públiques catalanes poden exercir les accions pertinents per fer cessar les activitats que lesionen els drets i interessos de les persones consumidores.
També han de fomentar els procediments voluntaris de resolució de conflictes i participar en el sistema arbitral de consum.
La representació, la consulta i la participació pel que fa a la defensa dels drets i interessos legítims dels ciutadans en les seves relacions de consum es vehicula mitjançant les organitzacions de persones consumidores.
Les persones consumidores, en les seves relacions de consum, tenen dret a ser ateses oralment i per escrit en la llengua oficial que escullin.
Les persones consumidores tenen dret a rebre en català:
És obligatori que el nostre gos o gat vagi identificat?
Si teniu un gos o un gat, heu de censar-lo a l'Ajuntament del municipi de residència habitual de l'animal dins el termini màxim de trenta dies, comptat a partir de la data de naixement o d'adquisició de l'animal o del canvi de residència.
Abans d'inscriure l'animal en el cens, cal haver-lo identificat de forma indeleble.
Als espais públics o a les vies públiques, els gossos i els gats han de portar de manera permanent una placa identificativa o qualsevol altre mitjà adaptat al collar de l'animal, en què han de constar el nom de l'animal i les dades de la persona que en sigui posseïdora.
Quan comprem un animal, què hem d'exigir?
La factura de compra (és imprescindible per a qualsevol reclamació) i, en el cas d'un gos o un gat, que l'animal estigui identificat amb un microxip homologat.
Hem comprat un gos i al cap de tres dies s'ha posat malalt i ens han dit que té una malaltia hereditària molt greu.
Heu d'adreçar-vos a l'establiment on el vau comprar amb la documentació acreditativa de la compra i reclamar, ja que la llei diu que s'han de vendre els animals sense que tinguin malalties hereditàries diagnosticables.
En cas de desacord, podeu adreçar-vos a l' Oficina Municipal d'Informació al Consumidor del vostre domicili, on us informaran del procediment més adient per reclamar.
El servei en el qual se cedeix un espai en un recinte per a l'estacionament de vehicles de motor, implica un deure de vigilància i custòdia del vehicle durant el temps real d'ocupació, a canvi d'un preu determinat.
Els aparcaments han de tenir fulls oficials de reclamació?
Sí, així ho estableix la normativa de fulls de reclamació.
Si ens roben les rodes del vehicle dins l'aparcament, què hem de fer?
Exigir responsabilitats al titular de l'aparcament per mala prestació del servei i, si en 1 mes no us han respost o la resposta no és satisfactòria, us podeu adreçar a l' Oficina Municipal d'Informació al Consumidor del vostre municipi o a l' Oficina Comarcal d'Informació al Consumidor de la vostra comarca si no hi ha OMIC al vostre municipi, o a l' Agència Catalana del Consum si no teniu accés a cap OMIC ni OCIC, on us informaran dels passos que heu de seguir per reclamar oficialment.
En un aparcament on vam deixar el vehicle hi havia un cartell que deia que no es feien responsables en cas de robatori del vehicle.
El titular de l'aparcament ha de respondre davant l'usuari i el propietari del vehicle dels danys i perjudicis que us ocasioni l'incompliment total o parcial de les seves obligacions de vigilància i custòdia del vehicle.
El canal consum tv és un servei d'informació audiovisual liderat per l'Agència Catalana del Consum, que pretén potenciar la capacitat de la ciutadania per tal que la seva presa de decisions en el món del consum sigui formada, informada i responsable.
S'adreça a totes les entitats públiques o privades que disposin de pantalles en espais públics de gran audiència de persones, com zones comercials, zones d'espera i d'atenció ciutadana, infraestructures de transport, centres de salut, etc.
Els destinataris finals dels continguts són totes les persones consumidores i usuàries de Catalunya.
consum tv disposa d'un gestor de descàrregues a la xarxa on les entitats usuàries es poden descarregar vídeos (amb textos i imatges dinàmiques, i versions amb i sense àudio) i falques de ràdio.
Tots els vídeos i àudios tenen aproximadament 20 segons de durada i contenen consells i informació d'utilitat sobre diferents aspectes del consum quotidià.
El contingut és amè, dinàmic i està produït amb una gran qualitat d'imatge, disseny i so.
Els vídeos estan agrupats per temàtiques (comprar per internet, transport aeri, telefonia, etc.) i cada mes hi ha una programació "recomanada" (l'apartat "programació del mes"), per facilitar la localització de les novetats.
Els continguts de consum tv són gratuïts, el nostre guany és la difusió dels principis del consum responsable.
Si voleu veure alguns vídeos més dels que us mostrem en aquesta finestra, podeu entrar en el nostre canal de YouTube.
Si sou entitat pública o privada i voleu difondre informació de consum clara, útil i oportuna a través d'imatges i missatges curts i entenedors per a la ciutadania des de les vostres pantalles, us convidem a accedir a aquest canal i a col·laborar amb nosaltres en la seva transmissió.
Per començar a gaudir dels continguts de consum tv en les pantalles de difusió de la vostra entitat, només heu d'omplir el formulari d'inscripció, i en breu rebreu nom d'usuari i contrasenya per poder accedir als continguts.
A través d'aquest formul � ari també podeu enregistrar un canvi en les vostres dades
L'Escola del Consum de Catalunya és un servei públic gratuït creat per l'Agència Catalana del Consum de la Generalitat de Catalunya.
El seu objectiu és afavorir la presència de l'educació del consum dins de l'àmbit educatiu català, posant al servei de la ciutadania una diversitat d'activitats i oferint-li assessorament en matèria d'educació del consum.
El 23 de juliol de 2010, es va publicar al Diari Oficial de la Generalitat de Catalunya núm. 5677, la Llei 22/2010, de 20 de juliol, del Codi de consum de Catalunya.
Aquesta Llei fou aprovada pel Ple del Parlament el 30 de juny de 2010 i va entrar en vigor el 23 d'agost de 2010.
El Codi de consum de Catalunya amplia, actualitza i millora els drets de les persones consumidores al nostre país i el dota, en l'àmbit del consum, d'un marc jurídic complet que vol esdevenir model de referència en molts sectors de l'activitat econòmica.
Som un organisme autònom de la Generalitat de Catalunya adscrit al Departament d'Empresa i Coneixement, creat mitjançant la Llei 9/2004, de 24 de desembre i estructurat pel Decret 242/2005, de 8 de novembre.
Com a tal, tenim personalitat jurídica pròpia, autonomia administrativa i plena capacitat per acomplir totes les competències en matèria de consum que té assignades la Generalitat de Catalunya.
Posem a disposició de tots els agents implicats en l'àmbit del consum i a tota la ciutadania en general aquest web, amb l'objectiu que esdevingui una eina útil i eficaç de comunicació i d'informació.
Treballem per ajudar-vos a exercir i defensar els vostres drets com a persones consumidores de béns i serveis i per afavorir la compra informada, responsable i segura.
Recordeu que sou persones consumidores quan compreu un producte o contracteu un servei en un àmbit aliè a una activitat empresarial o professional.
A Catalunya, però, els drets i les obligacions del Codi de Consum també s'apliquen als treballadors autònoms i les microempreses quan contracten serveis bàsics i/o de tracte continuat (subscripcions; subministrament d'aigua, llum, gas, etc.).
És obligatori que el taller em faci un pressupost previ?
Els tallers de reparacions de vehicles estan obligats a fer un pressupost previ llevat que s'hi renunciï per escrit.
Per tant, és aconsellable de fixar-vos que, quan deixeu el cotxe al taller i signeu un resguard de dipòsit, no signeu una renúncia al pressupost.
La reparació d'un vehicle té garantia?
Les reparacions dels vehicles estan garantides per un termini de 3 mesos o 2.000 km.
En el cas de vehicles industrials, la garantia de la reparació és de 15 dies o 2.000 km.
Em van fer un pressupost de 200 € per reparar una avaria del meu cotxe.
Ho vaig trobar bé i el vaig acceptar.
Ahir vaig anar a buscar el cotxe i em van dir que la factura ha pujat 100€ més perquè hi havia una altra avaria que no havien detectat.
La factura sempre ha de coincidir amb el pressupost.
Si en el moment d'efectuar la reparació el taller detecta que hi ha defectes amagats que no s'havien vist, té l'obligació de comunicar-ho al client i aquest haurà d'acceptar o no per escrit la seva reparació.
Si no ens ho han comunicat, podem presentar una reclamació contra el taller.
Tinc dret a les peces substituïdes?
Sí, l'usuari sempre té dret a la devolució de les peces substituïdes.
Si vull llogar un vehicle també he de contractar una assegurança?
Sí, és indispensable contractar una assegurança a l'hora de llogar un vehicle.
Aquesta ha de ser com a mínim a tercers.
L'empresa ha d'oferir-vos una i explicar-vos quins aspectes estan coberts per l'assegurança.
He tingut un problema amb una empresa de lloguer de vehicles en un país de la UE, què puc fer?
En cas de problemes amb la companyia de lloguer d'automòbil, es pot contactar en el moment amb els Centres Europeus del Consumidor dels Estats membres, per tal d'obtenir assessorament i ajut.
Si ens tallen l'aigua perquè no hem pagat un rebut, ens han d'avisar prèviament?
Abans del tall de subministrament d'aigua per no haver pagat el rebut, la companyia us ha d'avisar.
Qui fixa el preu de l'aigua que la companyia ens subministra a casa?
A Catalunya la Comissió de Preus, organisme que depèn de la Direcció General de Comerç del Departament d'Empresa i Ocupació, és qui aprova els preus del subministrament d'aigua a les poblacions.
Ens queixem a la companyia i ens diuen que ens abonaran els imports facturats incorrectament, però que la reparació l'hem d'assumir nosaltres.
En aquest cas hauríem de saber si el comptador és de compra o de lloguer.
Si és de compra, hem de pagar nosaltres la reparació; però si és de lloguer, la reparació ha de ser a càrrec de la companyia.
No estem d'acord amb el consum d'aigua que se'ns factura.
En primer lloc heu de reclamar a la vostra companyia subministradora d'aigua i si no hi ha acord en el termini d'1 mes, podeu presentar una reclamació a l' Oficina Municipal d'Informació al Consumidor del vostre municipi o a l' Oficina Comarcal d'Informació al Consumidor de la vostra comarca si no hi ha OMIC al vostre municipi, o a l' Agència Catalana del Consum si no teniu accés a cap OMIC ni OCIC.
La meva filla, que té 15 anys, vol prendre raigs UVA.
No, la normativa ens diu que no està permès prendre raigs UVA als menors de 18 anys.
Sí, els raigs UVA també poden cremar; per tant, és important que us deixeu aconsellar pels treballadors del centre de bronzejat sobre la intensitat i el temps d'exposició.
Puc prendre UVA i anar a la platja el mateix dia?
No, no s'aconsella prendre raigs UVA i sol el mateix dia.
I s'ha de respectar un període de 48 hores entre les dues primeres exposicions.
Els bancs solars han de tenir el marcatge CE?
Sí, tots els bancs solars han de tenir aquest marcatge i passar unes inspeccions periòdiques.
D'acord amb la normativa vigent, informen del dret a triar lliurement l'empresa comercialitzadora i de l'obligació que tenen els comercialitzadors d'últim recurs de subministrar-lo a un preu no superior al màxim de la tarifa d'últim recurs aprovada per l'Administració.
Enumeren les empreses comercialitzadores que poden prestar el servei amb indicació del nom, el telèfon i el web.
El desconeixement del significat d'alguns dels conceptes que consten en la factura de la llum, del gas o de l'aigua poden dificultar-ne la comprensió.
Però si esteu ben informats i aneu pas a pas, us adonareu que interpretar-los no és tan difícil.
Una clara comprensió de les factures us permetrà planificar el consum i detectar qualsevol possible error, que d'aquesta manera podrà ser esmenat.
Per això, a través d'aquest web, us explicarem el significat dels conceptes bàsics de les factures de la llum, el gas i l'aigua i contribuirem que tingueu més control de la vostra economia domèstica.